Ալեքսանդր Դավիդով

Ալեքսանդր Դավթի Դավիդով (ի ծնե՝ Արսեն Դավթի Կարապետյան, ), հայազգի երգիչ (տենոր), օպերետի, էստրադայի արտիստ։

Կենսագրություն 
Սովորել է Մոսկվայի Լազարյան ճեմարանում։ 1869-1871 թվականներին աշխատել է Թիֆլիսի հայկական թատրոնում, 1871-1872 թվականներին՝ Թիֆլիսի իտալական օպերային խմբում, ապա՝ Վլադիկավկազի, Բրյանսկի, Ռոստովի և այլ քաղաքների թատրոններում։ Խաղացել է Մոսկվայի հանրամատչելի թատրոնում (1876 թվականից), ավելի ուշ՝ Մոսկվայի արտիստական խմբակում, գերազանցապես Լենտովսկու բեմադրած օպերետներում (Օֆենբախի «Կապույտ մորուք» և «Երգեցիկ թռչուններ», «Գնչուական երգեր ըստ գործող անձանց»), 1879-1882 թվականին՝ Մոսկվայի Փոքր թատրոնում, 1883 թվականից՝ «Էրմիտաժ» և այլ թատրոններում։ Դավիդովի ելույթը «Գնչուական երգեր ըստ գործող անձանց» երաժիշտ, խճանկարում, ուր կատարել է գնչու Անտիպի դերը, նրան մեծ հռչակ է բերել այնուհետև նա գերազանցապես երգել է էստրադայում՝ որպես գնչուական ռոմանսների հանրահայտ կատարող («Զույգ աշխետ ձիեր», «Հեռացիր», «Լաց եղիր, մի թաքցնիր հեկեկոցդ» և այլն)։ Ելույթներ է ունեցել նաև մելոդեկլամացիայով։ Վերսաովսկու «Ասկոլդի գերեզմանը» օպերայում Տորոպկայի դերերգի լավագույն կատարողն էր։ 1892 թվականին համերգ է տվել Փարիզում։ Դավիդովը սերտորեն կապված է եղել հայ իրականությանը, երգել է հայկական երգեր, 1883 թվականին Պ. Ադամյանին ծանոթացրել է դրամատուրգ Ալեքսանդր Օստրովսկու հետ։

Գրականություն 
 Давыдов В.Н., Рассказ о прошлом, М., 1962.

Ծանոթագրություններ 

Հայ օպերային երգիչներ
Տենորներ
Լազարյան ճեմարանի սաներ